Larry Bird

Larry Joe Bird, conoixiu esportivament como Larry Bird y naixiu o 7 d'aviento de 1956 de West Baden Springs (Indiana, Estaus Unius), ye un chugador, y posteriorment entrenador, estausunidense profesional de basketbol, hue retirau d'a  practica esportiva profesional. Tien una altaria de 2,06 metros y ocupaba en o campo la posición d'alero. Chugó mientres toda la suya vida esportiva pa lo mesmo equipo, os Boston Celtics, y ye considerau como un d'os millors aleros de basketbol de siempre.

Aconsiguió muitos premios y títols en o transcurso d'a suya vida esportiva, entre los cuals cal destacar a nivel nacional os 3 campionatos d'a liga NBA en os anyos 1981, 1984, 1986 y internacionalment a medalla d'oro en os Chuegos Olimpicos de Barcelona y o Campeonato FIBA Americas aconseguius toz dos en l'anyo 1992, anyo en o cual se retiró.

Dimpués d'a suya retirada esportiva los Celtics contractoron a Bird como un asistent especial de l'equipo en as oficinas d'o club, cargo que ocupó dica 1997, cuan en ixe anyo acceptó lo cargo d'entrenador d'Indiana Pacers. En a suya primera temporada en iste equipo obtenió lo premio d'Entrenador de l'Anyo d'a NBA. En as suyas tres temporadas que estió tecnico d'Indiana, lo suyo equipo aconsiguió 147 victorias y 67 redotas, istas estioron as solas temporadas que estió acivo como entrenador.

 Trachectoria esportiva 
 Como chugador 
TemporadasEquipoLigaPaís1979-1992Boston CelticsNBA 22px|border Estaus Unius

 Como entrenador 
TemporadasEquipoLigaPaís1997-2000Indiana PacersNBA 22px|border Estaus Unius

 Bibliografía 
  MacMullan, Jackie, Johnson, Magic, Bird, Larry. When the Game Was Ours.

 Vinclos externos 

  Ficha d'o chugador en NBA.com
  Ficha d'o chugador en a pachina web oficial d'o The Naismith Memorial Basketball Hall of Fame

Categoría:Basketbolistas d'a NBA
Categoría:Basketbolistas d'a selección masculina de basketbol d'Estaus Unius
Categoría:Basketbolistas d'Estaus Unius
Categoría:Basketbolistas d'Estaus Unius en os Chuegos Olimpicos de 1992
Categoría:Basketbolistas d'os Boston Celtics
Categoría:Entrenadors de basketbol d'Estaus Unius
Categoría:Entrenadors de basketbol d'os Indiana Pacers
Categoría:Medalla d'oro en os Chuegos Olimpicos
Categoría:Medallistas olimpicos d'Estaus Unius
Categoría:Naixius de West Baden Springs
Categoría:1956 (naixencias)